1997R2008 — FI — 09.04.2014 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:







Huom. Tämä konsolidoitu versio viittaa Euroopan laskentayksikköön ja/tai ecuun. Nämä viittaukset tulee ymmärtää 1 päivästä tammikuuta 1999 lähtien viittauksena euroon — neuvoston asetus (ETY) N:o 3308/80 (EYVL L 345, 20.12.1980, s. 1) ja neuvoston asetus (EY) N:o 1103/97 (EYVL L 162, 19.6.1997, s. 1).









▼B

NEUVOSTON ASETUS (EY) N:o 2008/97,

annettu 9 päivänä lokakuuta 1997,

Turkista peräisin olevan oliiviöljyn ja tietyjen muiden maiden maataloustuotteiden tuontia koskevan erityisjärjestelyn tietyistä soveltamissäännöistä







EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että sekä katsoo, että Euroopan yhteisön ja Turkin tasavallan välisen assosiaation perustavan sopimuksen turkkilaisen maataloustuotteiden yhteisöön tuonnin uusia myönnytyksiä koskevassa lisäpöytäkirjassa ( 1 ) määrätään Turkista peräisin olevan durum-vehnän ja kanarianhelven, rukiin ja maltaiden tuonnin erikoisjärjestelyistä; näissä järjestelyissä määritetään durum-vehnän ja kanarianhelven tuontimaksujen alennukset ja rukiin tuontimaksun vähennys sillä edellytyksellä, että Turkki kantaa erityisvientimaksun tästä tuotteesta, sekä maltaiden tuontimaksun kiinteän osan alennus, ETY-Turkki-assosiointineuvoston päätöksessä n:o 1/77 määrätään erityisjärjestelystä, jolla alennetaan CN-koodeihin 1509 10 10, 1509 10 90 ja 1510 00 10 kuuluvan oliiviöljyn maksua 0,7245 ecun suuruisella kiinteällä määrällä 100 kilogrammalta; sillä edellytyksellä, että Turkki kantaa vientimaksun, mainitussa järjestelyssä määrätään lisäksi edellä mainitun maksun alentamisesta erityismaksun määrällä, mutta kuitenkin enintään 13,14 eculla 100 kilogrammalta assosiaatiosopimuksen 2 artiklassa määrättynä alennuksena sekä 13,14 eculla 100 kilogrammalta assosiaatiosopimuksen 2 artiklassa määrättynä alennuksena sekä 13,14 eculla 100 kilogrammalta sopimuksen IV liitteessä määrättynä lisämääränä; yhteisö on tehnyt Turkin kanssa kirjeenvaihtona sopimuksen erityisjärjestelyn jatkamisesta Turkin kanssa tehdyn assosiointisopimuksen voimassaoloajaksi tullien kiinteän vähennyksen perusteella ( 2 ), Uruguayn kierroksen monenkeskisissä kauppaneuvotteluissa tehdyssä maataloussopimuksessa ( 3 ) määrätään, että maataloustuotteiden muuttuvat tuontimaksut korvataan kiinteillä tulleilla 1 päivästä heinäkuuta 1995 alkaen, näiden järjestelyjen jatkaminen vaatii uusien soveltamissääntöjen käyttöönottamista ja tiettyjen Turkista peräisin olevien maataloustuotteiden tuonnista yhteisöön 17 päivänä toukokuuta 1977 annetun neuvoston asetuksen (ETY) N:o 1180/77 ( 4 ) eräiden artiklojen kumoamista, on syytä säätää, että erityisvientimaksu olisi sopimuksen mukaisesti siirrettävä oliiviöljyn hintaan silloin, kun öljy tuodaan yhteisöön; kyseisen järjestelyn asianmukaisen soveltamisen varmistamiseksi olisi toteutettava tarvittavat toimenpiteet maksun suorittamiseksi viimeistään öljyn tuontihetkellä, jos assosiointisopimuksessa määrättyjen erityisjärjestelyjen nykyisiä, erityisesti määriä koskevia ehtoja muutetaan tai jos tehdään uusi sopimus, tätä asetusta voi olla tarpeen mukauttaa muutosten sisällyttämiseksi siihen; olisi säädettävä, että komissio voi antaa nämä mukautukset rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY ( 5 ) 38 artiklassa tai sellaisten muiden asetusten vastaavissa artikloissa säädetyn menettelyn mukaisesti, jotka on annettu sellaisten markkinoiden yhteisestä järjestelystä, joita erityisjärjestelyt koskevat, komissio on siirtymäkauden ajaksi ottanut käyttöön asetuksella (EY) N:o 2146/95 ( 6 ) ja asetuksella (EY) N:o 1214/96 ( 7 ) 30 päivänä kesäkuuta 1997 päättyvän yksipuolisen järjestelyn; sen vuoksi on tarpeen säätää, että tätä asetusta sovelletaan 1 päivästä heinäkuuta 1997, ON ANTANUT TÄMÄN ASETUKSEN:







1 artikla

Tässä asetuksessa säädetään Turkista peräisin olevan oliiviöljyn ja tiettyjen muiden maataloustuotteiden tuontia koskevan erityisjärjestelyn tietyistä soveltamissäännöistä.

2 artikla

1. CN-koodeihin 1509 10 10, 1509 10 90 ja 1510 00 10 kuuluvaan, kokonaan Turkissa tuotettuun ja tästä maasta suoraan yhteisöön kuljetettuun puhdistamattomaan oliiviöljyyn sitä yhteisöön tuotaessa sovellettavaa tullia alennetaan ►M1 10 prosenttia ◄ .

▼M1 —————

▼B

3 artikla

1. CN-koodiin 1509 90 00 kuuluvan, kokonaan Turkissa tuotetun ja tästä maasta suoraan yhteisöön kuljetettuun puhdistettuun oliiviöljyyn sitä yhteisöön tuotaessa sovellettavaa tullia alennetaan ►M1 5 prosenttia ◄ .

2. CN-koodiin 1510 00 90 kuuluvan, kokonaan Turkissa tuotetun ja tästä maasta suoraan yhteisöön kuljetetun puhdistetun oliiviöljyn yhteisöön tuontiin sovellettavaa tullia alennetaan ►M1 5 prosenttia ◄ .

4 artikla

CN-koodi 1001 10 00 kuuluvan Turkista peräisin olevan ja tästä maasta suoraan yhteisöön kuljetetun durum-vehnän tuontiin sovelletaan vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 ( 8 ) 10 artiklan mukaisesti vahvistettua tullia, jota alennetaan 0,73 ecua tonnilta.

5 artikla

1. CN-koodiin 1002 00 00 kuuluvan Turkista peräisin olevan ja tästä maasta suoraan yhteisöön kuljetetun rukiin tuontiin sovelletaan asetuksen (ETY) N:o 1766/92 10 artiklan 2 kohdan mukaisesti vahvistettua tullia, jota alennetaan Turkin samasta tuotteesta yhteisöön vietäessä kantamaa erityisvientimaksua vastaavalla määrällä, kuitenkin enintään 11,68 ecua tonnilta.

2. Edellä 1 kohdassa säädettyä järjestelyä sovelletaan kaikkeen tuontiin, josta tuoja esittää todisteen siitä, että viejä on maksanut erityisvientimaksun, kuitenkaan ylittämättä asetuksen (ETY) N:o 1766/92 10 artiklan 2 kohdan mukaisesti vahvistettua määrää eikä myöskään 11,68 ecua tonnilta.

6 artikla

CN-koodiin 1107 kuuluvien Turkista peräisin olevien ja tästä maasta suoraan yhteisöön kuljetettujen, myös paahdettujen, maltaiden tuontitullia vähennetään 6,57 ecua tonnilta.

▼M2

7 artikla

Komissio hyväksyy täytäntöönpanosäädöksillä tarvittavat säännöt tässä asetuksessa säädetyn tuontia koskevan erityisjärjestelyn soveltamiseksi. Nämä täytäntöönpanosäädökset hyväksytään 8 b artiklan 2 kohdassa tarkoitettua tarkastelumenettelyä noudattaen.

8 artikla

Siirretään komissiolle valta antaa delegoituja säädöksiä 8 a artiklan mukaisesti tähän asetukseen tehtävien muutosten osalta, jotta voidaan noudattaa kansainvälisiä sitoumuksia ja ottaa huomioon tapaukset, joissa neuvosto on päättänyt hyväksyä muutoksia assosiointisopimuksessa määrättyihin erityisjärjestelyihin tai tehdä uuden sopimuksen.

▼M2

8 a artikla

1. Komissiolle siirrettyä valtaa antaa delegoituja säädöksiä koskevat tässä artiklassa säädetyt edellytykset.

2. Siirretään komissiolle 9 päivästä huhtikuuta 2014 viiden vuoden ajaksi 8 artiklassa tarkoitettu valta antaa delegoituja säädöksiä. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän viiden vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.

3. Euroopan parlamentti tai neuvosto voi milloin tahansa peruuttaa 8 artiklassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.

4. Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.

5. Edellä olevan 8 artiklan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.

8 b artikla

1. Komissiota avustaa Euroopan parlamentin ja neuvoston asetuksen (EU) N:o 1308/2013 ( 9 ) 229 artiklalla perustettu maatalouden yhteisen markkinajärjestelyn komitea. Tämä komitea on Euroopan parlamentin ja neuvoston asetuksessa (EU) N:o 182/2011 ( 10 ) tarkoitettu komitea.

2. Kun viitataan tähän kohtaan, sovelletaan asetuksen (EU) N:o 182/2011 5 artiklaa.

3. Kun komitean lausunto on määrä hankkia kirjallista menettelyä noudattaen, tämä menettely päätetään tuloksettomana, jos komitean puheenjohtaja lausunnon antamiselle asetetussa määräajassa niin päättää tai vähintään neljäsosa komitean jäsenistä sitä pyytää.

▼B

9 artikla

Kumotaan neuvoston asetuksen (ETY) N:o 1180/77 artiklat 6-10.

10 artikla

Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä.

Sitä sovelletaan 1 päivästä heinäkuuta 1997.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.